તા. 1 અને તા. 2 બપોર સુધીનો સમય આપ સફળતાપૂર્વક પસાર કરશો અને કોઈપણ કાર્યમાં નેતૃત્ત્વ સંભાળશો. નોકરિયાતોને ઓફિસમાં પોતાનું વર્ચસ્વ વધશે. આપના વિચારોમાં બીજાને સહમત કરવામાં આપ સફળ થશો. સેલ્સ અને માર્કેટિંગમાં જોડાયેલા જાતકો તેમના લક્ષ્ય હાંસલ કરી શકશે. ઘર-પરિવારમાં તમે મોટાભાગના સમયમાં વ્યસ્ત રહેશો. ધાર્મિક અને આધ્યાત્મિક પ્રવૃત્તિમાં આપની રૂચિ વધશે. ઘર-પરિવાર મતભેદ અને તણાવ સમાપ્ત થશે. આરોગ્યની બાબતે કાળજી લેવી. ખાસ કરીને શરદી-કફ કે વાઇરલ ઇન્ફેશન થવાની શક્યતા છે. તા. 2 બપોર પછી થી 4 દરમિયાન સમય ખરાબ છે. આપની નોકરીમાં બદલી થઇ શકે છે. કદાચ આ બદલી અણગમતી હોય તો પણ સ્વીકારવી પડશે. જો બદલીથી બચો તો છેવટે જવાબદારીમાં પરિવર્તન સ્વીકારવું પડશે. સ્વાસ્થ્ય પણ મધ્યમ રહેશે. શત્રુ પર નજર રાખવી અતિ આવશ્યક છે. આર્થિક પરિણામ સાનુકૂળ નહીં રહે. આપને કોઈની સાથે સામાન્ય વાતચીતમાં ઝગડો થઇ શકે છે. પોતાના પર નિયંત્રણ રાખવું અને વિચાર્યા વગર બોલવું નહીં. કોઈપણ પરિસ્થિતિ આપના મગજ પર અંકુશ ન લે તેનું ધ્યાન રાખવું. તા. 5 અને 6 દરમિયાન સાસરી પક્ષથી લાભ થઇ શકે છે. સ્વાસ્થ્યમાં સુધારો થશે. કામ અને આરામ વચ્ચે સંતુલન જાળવશો. પરોપકારના કાર્યોમાં પણ તમને રુચિ વધશે. નકારાત્મકતાથી દૂર રહીને સકારાત્મક વિચારોમાં આપ ઓતપ્રોત થશો. સંતાન સંબંધી કોઈ ખુશખબર મળશે. તા. 7ના રોજ ઘરમાં મહેમાનનું આગમન થશે અને તેમની આગતા-સ્વાગતમાં આપ વ્યસ્ત રહેશો.